Source: http://docplayer.fi/17320494-Vaasan-yliopisto-kauppatieteellinen-tiedekunta-talousoikeuden-laitos.html
Timestamp: 2018-09-24 00:36:09+00:00
Document Index: 25135842

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS - PDF
Reino Esko Karjalainen
1 VAASAN YLIOPISTO KAUPPATIETEELLINEN TIEDEKUNTA TALOUSOIKEUDEN LAITOS Joonas Antero Honkanen OSAKEYHTIÖN SUKUPOLVENVAIHDOS JA VEROHUOJENNUKSET Vero -oikeuden pro gradu tutkielma VAASA 2015
2 1 LYHENNELUETTELO 5 KUVIOLUETTELO 7 TAULUKKOLUETTELO 7 1. JOHDANTO Sukupolvenvaihdoksen ajankohtaisuus Tutkimustehtävä ja sen rajaus KOHTI SUKUPOLVENVAIHDOSTA Oikeudellinen sääntely Vero-oikeudellinen sääntely Sukupolvenvaihdokseen valmistautuminen YRITYSJÄRJESTELYT SUKUPOLVENVAIHDOKSEN ESITOIMENA Sulautuminen Jakautuminen Liiketoimintasiirto Osakevaihto SUKUPOLVENVAIHDOS LAHJALLA TAI KAUPALLA Perintö ja testamentti Lahja Lahjanluonteinen kauppa Omien osakkeiden hankkiminen tai lunastaminen Liiketoiminta- eli substanssikauppa Myyjän näkökulma ja verotus Ostajan näkökulma ja verotus Osakekauppa eli omistuskauppa Myyjän näkökulma ja verotus Ostajan näkökulma ja verotus SUKUPOLVENVAIHDOSTEN HUOJENNUSSÄÄNNÖKSET Sukupolvenvaihdoksen huojennukset perintö- ja lahjaverolaissa Huojennuksen edellytykset Huojennuksen laskeminen Veron maksuajan pidennys Huojennuksen menettäminen ja jatkoluovutus Ennakkoratkaisu perintö- ja lahjaverotuksessa Tuloverolain sisältämä huojennussäännös 58
4 Huojennuksen edellytykset Huojennuksen menettäminen Ennakkoratkaisu tuloverotuksessa YHTEENVETO 63 LÄHDELUETTELO 66 OIKEUSTAPAUSLUETTELO 70
6 5 LYHENNELUETTELO AVL Arvonlisäverolaki /1501 EVL Laki elinkeinotulon verottamisesta /360 HAL Hallinto-oikeus HE Hallituksen esitys KHO Korkein hallinto-oikeus KVL Keskusverolautakunta PerVL Perintö- ja lahjaverolaki /378 TVL Tuloverolaki /1535 VAL Laki varojen arvostamisesta verotuksessa /1142 VM Valtionvarainministeriö VML Laki verotusmenettelystä /1558 VOVA Veronsaajien oikeudenvalvontayksikkö
8 7 KUVIOLUETTELO Kuvio 1: Sukupolvenvaihdosten todennäköisyys seuraavan viiden vuoden aikana 7 Sivu TAULUKKOLUETTELO Taulukko 1: Perintöveroa maksetaan I veroluokassa seuraavan asteikon mukaan. 15 Taulukko 2: Perintöveroa maksetaan I veroluokassa seuraavan asteikon mukaan. 15 Taulukko 3: Lahjaveroasteikko, I veroluokka, lahja annettu tai sen jälkeen. 21 Taulukko 4: Lahjaveroasteikko, II veroluokka, lahja annettu tai sen jälkeen. 22 Taulukko 5: Ikäkerroin määräytyy seuraavasti. 23
10 9 VAASAN YLIOPISTO Kauppatieteellinen tiedekunta Tekijä: Joonas Antero Honkanen Tutkielman nimi: Osakeyhtiön sukupolvenvaihdos ja verohuojennukset Ohjaaja: Pekka Vainio Tutkinto: Kauppatieteiden maisteri Oppiaine: Talousoikeus Koulutusohjelma: Vero-oikeus Aloitusvuosi: 2008 Valmistumisvuosi: 2015 Sivumäärä: 71 TIIVISTELMÄ Yritystoiminnan jatkuvuuden turvaaminen on ehdoton edellytys työpaikkojen säilymiselle Suomessa. Kymmenet tuhannet yritykset tulevat kohtaamaan sukupolvenvaihdoksen lähivuosina ja sen hallittu toteuttaminen vaatii pitkää ja huolellista suunnittelua kaikilta siihen osallistuvilta. Sukupolvenvaihdoksiin liittyy monta muuttujaa ja prosessin suunnitteluun ja toteuttamiseen tarvitaan yritystoiminnasta luopuvan ja sitä jatkavan lisäksi yrityksen ja perheen ulkopuolisia henkilöitä. Kuhunkin tilanteeseen sopivien keinojen valikoimiseen vaikuttavat osapuolten rahoitustilanteet. On huolehdittava siitä, ettei yrityksen sukupolvenvaihdos aiheuta tarpeettomia veroseuraamuksia. Lainsäätäjän tarjoamat sukupolvenvaihdosten veronhuojennukset ovat huomattavia, joten niitä ei voida jättää selvittämättä ja hyödyntämättä. Tärkeintä on päästä vaikuttamaan sukupolvenvaihdoksen tapahtumisen ajankohtaan ja tapaan. Sukupolvenvaihdos voidaan toteuttaa kaupalla tai lahjoituksella taikka alihintaisella kaupalla, joka on kaupan ja lahjan yhdistelmä. AVAINSANAT: Sukupolvenvaihdos, osakeyhtiö, suunnittelu, verohuojennus
12 11 1. JOHDANTO 1.1. Sukupolvenvaihdoksen ajankohtaisuus Sukupolvenvaihdoksella yritystoiminnassa tarkoitetaan karkeasti tilannetta, jossa yrityksen omistus vaihtuu perhepiirissä tai lähisukulaisten kesken. Siinä yritys siirretään joko omistajan elinaikana tai hänen kuoltuaan toimintaa jatkavalle henkilölle. Perheyrityksissä jatkavana osapuolena toimii usein suoraan alemmassa polvessa oleva perillinen tai muu lähisukulainen. Sukupolvenvaihdoksen määritelmä ei silti vaadi, että yritystoiminnan jatkaja olisi luopujan perhettä tai muukaan sukulainen. Sukupolvenvaihdoksissa oleellista on, että uusi omistaja on nuorempaa sukupolvea. Vaikeus piileekin siinä, mistä löydetään sopiva henkilö jatkamaan yritystoimintaa. Jos jatkajaa ei löydy lähipiiristä, on suotavaa pyrkiä löytämään jatkaja henkilöstöstä. Sukupolvenvaihdoksessa suuri merkitys on myös henkisillä asioilla, koska siihen sisältyy tunnetta, asennetta sekä sosiaalisia ja kulttuurisia paineita. Immonen ja Lindgren (2009: 2) viittaavat tekstissään, että sukupolvenvaihdoksesta on 90 prosenttia tunnetta ja 10 prosenttia juridiikkaa. Näkemys on perusteltua, sillä perheyritykset ovat suurimmaksi osaksi pk-yrityksiä, ja usein ajatusmaailma ja henki yrityksen sisällä pyritään pitämään alkuperäisenä ja hyvinkin periaatteellisena vanhoja tapoja ja metodeja kunnioittaen. Monissa pienissä perheyrityksissä kasvu ei välttämättä ole oleellisin asia yrityksen visiossa. Sukupolvenvaihdos tulee lähivuosina olemaan hyvin ajankohtainen asia lukuisissa suomalaisissa yrityksissä suurten ikäluokkien jäädessä pois työelämästä. On vaikea määritellä tarkkaan, kuinka montaa yritystä sukupolvenvaihdos tulee lähivuosina koskettamaan. Verohallituksen ohjeessa vuodelta 2004 luvun arvioidaan olevan lähimmän 5-10 vuoden aikana. Perheyritysten liiton ja Elinkeinoelämänkeskusliiton hieman tuoreemmassa tutkimuksessa vuodelta 2011 mukaan sukupolvenvaihdos tulee koskettamaan noin yritystä seuraavan viiden vuoden aikana Suomessa, mikä tarkoittaa vuosittain noin 3000 sukupolvenvaihdosta. Näin ollen se on myös huomattava yhteiskunnallinen asia koskettaen työllisyystilannetta ja sitä myöten myös kansatalouden kasvua. Sukupolvenvaihdos perheyrityksissä koskee yhtälailla yrityksen omistajuutta kuin johtoakin, monissa tapauksissa omistaja on mukana yrityksen johdossa. Suomessa perheyritykset työllistävät yli 40 prosenttia koko yrityssektorin työntekijöistä. Helsingin pörssissä perheyrityksiä on kolmisenkymmentä, joista suurimpiin kuuluu Ko-
13 12 ne Oyj, Cargotec Oyj, Sanoma Oyj, Lemminkäinen Oyj ja Kemira Oyj. (Perheyritysten Liitto Ry: 2011.) KAIKKI TOIMIALA Teollisuus Rakentaminen Kauppa Muut palvelut YRITYSKOKO Alle 10 työntekijää työntekijää Yli 50 työntekijää % 10 % 20 % 30 % 40 % 50 % 60 % 70 % 80 % 90 % 100 % Toteutuu varmasti Ei ole ajankohtainen Toteutuu todennäköisesti En osaa sanoa Kuvio 1: Sukupolvenvaihdosten todennäköisyys seuraavan viiden vuoden aikana (% vastaajista, N=328) (Perheyritysten liitto ry 2011). Sukupolvenvaihdoksen yhtenä suurimmista haasteista on pidetty verotusta ja sen suunnittelemista rahoituksen järjestämisen ohella. Suunnitteluun tulisi varata aikaa ja valmistella se hyvissä ajoin, jotta saadaan aikaiseksi verotuksellisesti maksimaalinen hyöty koskien sekä yritystä että omistajia. Suunnitelmallinen sukupolvenvaihdos tulisi tehdä 3-5 vuotta ennen ajankohtaa, jolloin lopulliset ratkaisut tehdään. (Immonen 2009: 4.) Kaikki yritykset ovat yksilöllisiä ja eroavat toisistaan, täten myös yrityksiä koskeva sukupolvenvaihdos on aina suunniteltava tarkkaan ja harkitusti. Pitkä suunnitteluaika vaikuttaa verotuksen huojennuksiin, jatkajan sopeuttamiseen ja luopujan vaiheittaiseen luopumiseen, yhtiön omaisuus- ja omistusrakenteen muokkaamiseen, yhtiön ja osakkaiden välisiin omaisuussiirtoihin sekä yhtiön liiketoiminnan kehittämiseen. (Kukkonen 2010: 461.) Verotuksen tavoitteisiin kuuluu neutraalisuus eli maksettavan veron määrän ei tulisi vaikuttaa verovelvollisen päätöksentekoon (Matti Myrsky & Jaakko Ossa 2008: 31-32). Sukupolvenvaihdostilanteissa ei myöskään tulisi kohdata tilannetta, missä vero tai jokin muu asia ohjaa tulevaa omistajuutta. Keinoja onnistuneelle sukupolvenvaihdokselle on monia. Merkitystä on esimerkiksi sillä, onko yritystoiminnan jatkaja lähipiiristä vai ulkopuolinen. Lähipiiristä oleva jatkaja voidaan usein totuttaa yrityksen toimintamalliin ja
14 13 mahdollisiin johtotehtäviin jo ennen sukupolvenvaihdoksen konkreettista toteuttamista. Perheyrityksissä ilmapiirin aistiminen jo varhain nuorena on todettu yritystä edistäväksi asiaksi. Yrityksissä, joissa on laaja omistuspohja, ei johdon näkyvä merkitys ole niin suuri. Sen sijaan perheyrityksissä johto peilaa yrityksen uskottavuutta ja ulospäin annettavaa kuvaa. Etuuksia lähipiiristä löytyvälle jatkajalle voidaan nähdä erilaisten verohuojennuksien valossa. (Immonen 2009: 4.) Sukupolvenvaihdosta koskevat verorasituskysymykset ja veroseuraamukset vaihtelevat riippuen sukupolvenvaihdoshuojennuksista ja muista mahdollisista vaiheittaisista toteuttamistavoista. Suunnitelmallisessa sukupolvenvaihdoksessa tuleekin tutustua verolakien säännöksiin ja vakiintuneisiin oikeuslähteisiin, joista tärkeimpinä korkeimman hallintooikeuden (KHO) oikeuskäytäntö ja oikeuskirjallisuuden kannanotot. Sukupolvenvaihdoksessa tulee huomioida tuloverotus, perintö- ja lahjaverotus sekä varainsiirtoverotus. Myös arvonlisäverotukseen on syytä tutustua vaikkei siitä varsinaisia säädöksiä sukupolvenvaihdokseen liittyen olekaan. Sukupolvenvaihdoksen toteuttaminen edellyttää muutakin kuin verolainsäädännön tuntemusta, esimerkiksi perintökaaren tuntemista. (Immonen & Lindgren 2013: 6.) Verorasitus kohdistuu pääsäännön mukaan vastikkeettomassa luovutuksessa luovutuksen saajaan ja vastikkeellisessa luovutuksessa luovuttajaan. Sukupolvenvaihdosten verotusta koskevat huojennussäännökset löytyvät PerVL:n :stä. Huojennukset koskevat tällöin maksuun pantavan perintö- ja lahjaveron määrää ja maksuaikaa. Veronhuojennussäännöksistä merkittävin on PerVL:n 55, mikä mahdollistaa jopa täydellisen vapautuksen verosta säännöksen määrittelemissä puitteissa. Käytännössä tilanne tarkoittaa lahjaveron huojentamista jättämällä se maksuunpanematta. Täyden vapautuksen edellytyksenä on, että luovutuksen saaja suorittaa vastikkeena kaupan kohteesta yli 50 prosenttia käyvästä arvosta. Vastikkeellisten sukupolvenvaihdosluovutusten verotusta koskevat huojennussäännökset ovat tuloverolain (TVL) 48.1 :n 3 kohdassa. Molemmissa verolaeissa on myös säännökset huojennuksen menettämisestä. ALV 62 :n säännökset yritysjärjestelyjen arvonlisäverotuksesta voivat tulla sovellettaviksi sukupolvenvaihdoksissa. (Kukkonen & Walden 2011: 248.) 1.2. Tutkimustehtävä ja sen rajaus Suomen yleisin yritysmuoto on harvaan omistettu pienosakeyhtiö. Pienyrityksistä suuri osa Suomessa on perheyrityksiä ja ne muodostavat Suomen valtion taloudelle merkittä-
15 14 vän veropohjan. Verotus on Suomessa toteutettu varsin monimutkaisesti ja se nähdäänkin usein haasteellisena. Ihmiset saattavat aristella näiden asioiden lähestymistä. Näen itse pk-yritykset jonkinlaisena kivijalkana yhteiskunnallemme ja toki kun siihen liittää verotuksen niin aihe on haasteellinen ja monimutkainen, mutta myös mielenkiintoinen. Tämän tutkielman tarkoitus on vastata kysymyksiin, miten sukupolvenvaihdokseen tulisi valmistautua, ja millä keinoilla sukupolvenvaihdos voidaan toteuttaa. Siinä vaiheessa kun tiedetään käytettävissä olevat vaihtoehdot sukupolvenvaihdoksen toteuttamiselle, tutkimuksen on tarkoitus vastata myös kysymykseen, millaiseksi muodostuu sukupolvenvaihdoksen verotus ja missä tilanteissa sukupolvenvaihdoksen verohuojennuksia voidaan hyödyntää. Tutkimustehtävässä etenen kronologisesti koko tutkimuksen ajan niin, että lähden liikkeelle sukupolvenvaihdoksen ajankohtaisuudesta, jotta tutkimuksen tarkoitus olisi mahdollisimman hyvin perusteltua. Kerron tutkimuksen alkuvaiheessa myös oikeudenalat ja asiaa koskevat lait, jotka ovat tutkimuksen kannalta merkityksellisiä. Sukupolvenvaihdokseen valmistautumisella pohjustan ajan käytön tärkeyttä ja etenen yritysjärjestelyihin, joita voidaan käyttää niin sanotusti sarjatoimina, jotta yritys olisi helpompi siirtää uudelle sukupolvelle. Yritysjärjestelyosion jälkeen tarkastelen vaihtoehtoisia sukupolvenvaihdoksen toteuttamistapoja ja verotuksen muodostumista. Haluan tuoda tutkimuksessani esille ytimekkäästi sukupolvenvaihdoksen yleisimpiä toteuttamistapoja ja keinoja muokata yritystä. Tutkimuksen viimeisessä osiossa verotus on suuressa osassa ja otan selventäviksi esimerkeiksi myös muutamia KHO:n oikeustapauksia ja havainnollistavia esimerkkejä verotuksen laskemisesta. Sukupolvenvaihdoksissa verovaikutukset eroavat osittain toisistaan kun puhutaan henkilöyhtiöistä ja osakeyhtiöistä. Oleellisin ero on siinä, että osakeyhtiöitä käsitellään erillisinä verovelvollisina kun taas henkilöyhtiöiden verotus jaetaan verotettavaksi sen yhtiömiesten tulona. (Immonen 2009: 7.) Rajaan tutkielman koskemaan ainoastaan osakeyhtiöihin liittyviä ongelmia, joten en tule ottamaan kantaa henkilöyhtiöiden sukupolvenvaihdoksiin. Jätän tutkimuksen ulkopuolelle myös kansainväliset yritykset ja konsernit, jotta aihealueesta ei tulisi turhan laaja. Konsernirakenteista kerron kuitenkin pääpiirteittäin tiettyjen yritysjärjestelyjen yhteydessä. Osakeyhtiö on Suomessa merkittävin yhtiömuoto, ja täten näen sen myös mielenkiintoisimpana yhtiömuotona. Rajaan tutkimukseni koskemaan ainoastaan Suomen rajojen sisäpuolella olevia osakeyhtiötä. Aiheesta löytyy paljon tutkimusmateriaalia kirjoina, julkaisuina ja artikkeleina sekä elektronisessa muodossa, että painettuna.
16 15 Tutkimukseni tavoite ei ole erilaisten menetelmien keskinäinen vertailu, koska sukupolvenvaihdos on aina yksilöllinen prosessi, joka voidaan toteuttaa monin eri tavoin. Tarkoitus on tuoda esille eri vaihtoehtoja sukupolvenvaihdoksen toteuttamisesta yrityksen eri kehitysvaiheissa. Onnistuneen sukupolvenvaihdoksen tulisi tyydyttää sekä luovuttajaa, että jatkajaa kuin yritystäkin veroseuraamusten osalta. Sukupolvenvaihdoksia tulee käsitellä kaikkien osapuolten kannalta ja sitä onkin hyvä kuvata kolmiulotteisella kehitysmallilla, missä otetaan huomioon perheyrityksen kehitys niin perheen, omistajuuden kuin liiketoiminnankin näkökulmasta. Moni yritys ei valmistaudu sukupolvenvaihdokseen riittävissä ajoin tai ollenkaan, jolloin ei välttämättä turvata liiketoimintaa tarvittavalla tavalla ja väärä valinta voi käydä kalliiksi. Euroopan unionin alueella yritystä ja työpaikkaa vaarantuu vuosittain huonosti toteutettujen omistajanvaihdosten takia (EY:n komission suositus /94/1069/EC). Tutkielmassani paino tulee olemaan perintö- ja lahjaverotuksessa, joten keskityn enemmän sukulaisuussuhteisiin perustuvaan sukupolvenvaihdokseen sen sijaan, että yritys myytäisiin ulkopuoliselle. Omistusjärjestelyissä, jotka tehdään ulkopuolisen kanssa, korostuu enemmän tavallisen yrityskaupan piirteet kun taas lähipiiristä tulevan jatkajan kanssa voidaan käyttää hyväksi erilaisia tuloverotuksen sekä perintö- ja lahjaverotuksen huojennuksia. (Immonen 2009: 5.) Toinen oleellinen syy miksi painotan tutkielmani perintö- ja lahjaverotukseen on se, että perheen piirissä tapahtuvalle sukupolvenvaihdokselle on luonteenomaista käyvästä hinnasta poikkeava hinnoittelu. Usein vanhemmat eivät halua periä lapsille luovutetusta omaisuudesta täyttä hintaa ja hinta pyritään järjestämään sopivaksi siitä aiheutuvien veroseuraamusten perusteella. Tilanteissa liikutaan usein niin sanotusti hyvän maun rajoilla ja joskus joudutaan vetämään rajaa verosuunnittelun ja veronkierron välillä. Keskityn myös tutkielmassani enemmän verotuksen suunnitelmallisuuteen enkä niinkään tilanteisiin, missä esimerkiksi sukupolvenvaihdos tapahtuu äkillisen kuolemantapauksen johdosta ja jäljelle jää vähemmän verotuksellisesti suunniteltavia toimenpiteitä. Niin kuin aiemmin olen maininnut, suunnitelmallinen sukupolvenvaihdos vaatii paljon aikaa, sillä käsittelyajat erinäisissä asioissa voivat olla varsin pitkiä. Keskeisin oikeustieteen tutkimusaloista on oikeusdogmatiikka eli lainoppi. Tutkimukseni on oikeusdogmaattinen eli lainopillinen tutkimus ja käytän lähteenä voimassaolevia oikeuslähteitä. Kerään aineistoa oikeuskirjallisuudesta mahdollisimman laajasti ja pyrin luomaan selkeän kokonaiskuvan tutkielmani aiheesta. Otan myös tutkielmaani joitain esimerkkejä aiemmista oikeustapauksista selventäviksi asiankohdiksi.
17 Tutkielman kulku Tutkielma koostuu seitsemästä eri pääluvusta, joista viimeinen on koko tutkielman yhteenveto ja johtopäätökset. Lähden liikkeelle johdantoluvulla kertomalla sukupolvenvaihdoksesta yleisesti ja sen ajankohtaisuudesta. Otan kantaa myös sukupolvenvaihdoksen suunnitelmallisuuden tärkeyteen ja siihen, kuinka tärkeää on ajoittaa sukupolvenvaihdos oikein. Haluan jo johdantokappaleessa tuoda esille mahdollisimman informatiivista tietoa, koska paneudun myöhemmissä kappaleissa tarkemmin lokeroituneisiin asiakohtiin ja tällöin perusteiden tulee mielestäni olla selvillä. Toisen kappaleen alussa pohjustan sukupolvenvaihdosten oikeudellista sekä verooikeudellista sääntelyä. Vero-oikeudellisen sääntelyn lisäksi kerron pääpiirteittäin sukupolvenvaihdoksen historiasta ja siitä, miten tämän hetken tilanteeseen ollaan tultu. On mielestäni mahdotonta tulkita tietoa asiasta kuin asiasta, mikäli ei tiedä sen menneisyyttä. Verotus muuttuu aika ajoin ja tuon esille, mitkä ovat ne uusimmat verotukselliset muutokset, jotka vaikuttavat tuleviin ja suunnitteilla oleviin sukupolvenvaihdoksiin. Kerron myös huomioon otettavat seikat sukupolvenvaihdoksen tullessa ajankohtaiseksi. Kolmannessa kappaleessa kerron sukupolvenvaihdoksen erilaisista toteuttamistavoista tai niin sanotuista sukupolvenvaihdoksen välineistä. Lähden liikkeelle vastikkeettomista toteutustavoista, joista ensimmäisenä käsittelen vähemmän suunnittelua vaativia sukupolvenvaihdoksia, jotka toteutetaan testamentilla ja perintönä. Yrittäjän kuolema voi tulla yllättäen vastaan ja tällöin yritysvarallisuus siirtyy väistämättä vähemmän suunnitellusti uudelle sukupolvelle. Testamenttia voidaan pitää jo suunnittelun ensiasteena, mutta vähittäin tehtävästä sukupolvenvaihdoksesta ei vielä voida puhua. Testamentista kerron tutkielmassani vain pääpiirteet. Lahja ja lahjanluonteinen kauppa ovat hyvin yleisiä sukupolvenvaihdoksissa ja ainakin osa yrityksestä siirtyy yleensä jatkajalle lahjana tai lahjanluonteisena kauppana. Lahjoihin liittyen verosuunnittelu muodostuu jo hyvin paljon mielekkäämmäksi ja kannattavaksi. Lahjanluonteiset kaupat ja yhtiön omien osakkeiden hankkiminen liittyvät läheisesti yhteen, joten käyn niitä läpi tutkielmassani peräjälkeen. Oman osionsa muodostuvat yrityskaupat. Olen kuitenkin päättänyt kertoa niistä samassa pääluvussa lahjojen kanssa, koska niitä on vain kaksi eri erilaista. Yrityskaupoista kerron siis kahdesta yleisimmästä vaihtoehdosta, joita ovat osakekauppa ja liiketoimintakauppa. Niiden yhteydessä pohdin sekä ostajan että myyjän näkökulmaa ja käytettävyyttä eri tilanteissa. Osakekauppa ja osakevaihto liittyvät läheisesti toi-
18 17 siinsa ja samanlainen yhteys on liiketoimintakaupalla ja liiketoimintasiirrolla. Osakekauppa ja liiketoimintasiirto ovat osa yritysjärjestelyiden kokonaisuutta. Neljännessä luvussa kerron yritysjärjestelyistä, joita voidaan käyttää sukupolvenvaihdosten esitoimena ja osittain myös yrityskaupan jälkihoitona. Yritysjärjestelyistä tutkin elinkeinoverolain 52 pykälään sisältyviä yritysjärjestelyitä, koska niihin liittyy olennaisesti jatkuvuuden periaate. Sulautuminen, jakautuminen, liiketoimintasiirto ja osakevaihto ovat merkittäviä keinoja, joiden avulla voidaan järjestää yritys uudelleen sukupolvenvaihdosta varten. Yritysjärjestelyjen avulla yrityksestä saadaan muokattua sellainen, mikä palvelee parhaiten sukupolvenvaihdosta sen eri prosessien aikana. Sukupolvenvaihdos tulisikin usein tehdä niin sanotusti sarjatoimena, jolloin useita eri järjestelyjä tehdään tarkoituksenmukaisesti perättäin tietyin väliajoin. Verotus sekä uuden yrittäjän totuttaminen yrityksen johtoon muodostuu yleisesti tehokkaammaksi kun kaikki muutokset eivät tule yhtäaikaisesti. Viides luku on erittäin keskeinen tutkielmani kokonaisuuden kannalta. Mielenkiintoisin osa-alue sukupolvenvaihdoksen toteuttamista ajatellen on verohuojennukset. Käsittelen verohuojennuksia sekä tuloverotuksen että perintö- ja lahjaverotuksen osalta, mutta paino tulee olemaan enemmän perintö- ja lahjaverotuksen puolella. Kaiken kaikkiaan tutkielmassa korostuu enemmän jatkajan asema ja hänen rahoitusmahdollisuudet verrattuna yrityksestä luopuvaan. Sukupolvenvaihdoshuojennusten soveltaminen edellyttää tiettyjä kriteereitä, jotka tulee täyttyä. Suunnitelmalliseen sukupolvenvaihdokseen liittyy olennaisesti huojennuksien soveltaminen, jotta yrityksen siirtämisestä nuoremmalle sukupolvelle ei aiheutuisi ylimääräisiä kuluja. Lähtökohtaisesti mitä enemmän sukupolvenvaihdokseen on mahdollista käyttää aikaa ja suunnittelua, sen halvemmaksi kokonaiskustannukset muodostuvat. Viidennessä luvussa käyn läpi myös ennakkoratkaisun merkitystä ja sen hankkimista. Suunnitelmallisuuden yksi osa on pyrkiä selvittämään kaikki asiakohdat mahdollisimman pitkälle ennen niiden toteuttamista. Viimeinen luku on yhteenveto koko tutkielmasta, jossa korostan sukupolvenvaihdoksen kannalta tärkeitä asioita ja tiivistän aikaisemmissa luvuissa tutkimiani pääkohtia mahdollisimman informatiiviseen muotoon. Pyrin löytämään mahdollisimman tarkat vastaukset aiemmin esittämiini kysymyksiin, joita tutkimustehtäväni koskee. Sukupolvenvaihdoksen toteuttamiselle ei ole yhtä ainoaa keinoa, joten en halunnut ottaa tutkielmaani mitään vireillä olevaa sukupolvenvaihdosta Suomesta. Käsittelen prosessia mo-
19 18 nesta eri näkökulmasta, joten rajauksen ulkopuolelle jää ns. Case yritys, jolloin tutkimus on kokonaisvaltaisempi.
20 19 2. KOHTI SUKUPOLVENVAIHDOSTA 2.1. Oikeudellinen sääntely Sukupolvenvaihdokselle ei ole nimenomaista sääntelyä tai yhtä selitystä Suomen siviilioikeudessa. Sukupolvenvaihdos tulee kuitenkin tarkasteltavaksi eri lakien yhteydessä ja esimerkiksi perintökaaren (PK) yleiset perintöoikeuden säännökset koskevat myös sukupolvenvaihdostilanteita. Voidaan sanoa, että sillä tarkoitetaan omistajan vaihtumista. Prosessiin liittyy sekä siviili- että vero-oikeudellinen sääntely. (Immonen ym. 2009: 8-9.) Kun osakeyhtiön rakenteeseen tehdään muutoksia, oli sitten kyse lahjoituksesta tai yrityskaupasta, vaikuttaa se omistajien ja velkojien oikeuksiin. Osakeyhtiölaissa (OYL) on säännöksiä, jotka turvaavat yhtiön toiminnan tarkoituksenmukaisuutta. Keskeisinä tavoitteina voidaan mainita voiton tuotto osakkeenomistajille, osakkeenomistajien yhdenvertainen kohtelu, mahdollisuus oikea-aikaisen ja riittävän tiedon saamiseen yhtiön varojen jaosta ja yhtiön hankkeista. Järjestelyjä yritysrakenteeseen tehtäessä hinnoittelu on selvitettävä. Olennaisinta OYL: n pääomajärjestelmän kannalta on se, että arvostuksessa käytetään käypiä hintoja. Usein sukupolvenvaihdoksille ominaista on kuitenkin käyvästä hinnasta poikkeava hinnoittelu. Etenkin perhepiirissä tapahtuvissa sukupolvenvaihdoksissa pyritään usein siihen, ettei luovutuksista perittäisi samaa hintaa sukulaiselta verrattuna täysin ulkopuoliseen tahoon. (Immonen 2011: 8-9.) 2.2. Vero-oikeudellinen sääntely Vero-oikeudessa sukupolvenvaihdosten sääntely on otettu huomioon vakiintuneessa verolainsäädännön tulkinnassa sekä nimenomaisissa huojennussäännöksissä. Vastikkeettomien sukupolvenvaihdosten verotusta koskevat huojennussäännökset on PerVL :ssä ja vastikkeellisten sukupolvenvaihdosluovutusten verotusta koskeva huojennussäännös on TVL 48.1 :n 3 kohdassa. Perintö- ja lahjaveroa on esitetty poistettavaksi yritysten sekä maa- ja metsätilojen osalta lakialoitteessa (LA 117/2005), joka on päivätty Lakialoite ei kuitenkaan johtanut lainmuutoksen valmisteluun. Vuoden 2009 alusta perintö- ja lahjaverolakiin tehtiin muutoksia, jotka kevensivät ve-
21 20 rovelvollisen asemaa. Kaikkia perintö- ja lahjaveroprosentteja alennettiin kolmella prosenttiyksiköllä. (Immonen ym. 2009: 10.) Yritysverotuksen ympäristö on ajoittain muuttuvaa, minkä vuoksi suunnitelmallisuus on tärkeää, mutta siitä huolimatta kaikkiin asioihin ei aina pysty itse vaikuttamaan. Pääministeri Jyrki Kataisen hallituksen ohjelman aikana vuodesta 2011 lähtien yhteisöverokantaa on säännönmukaisesti laskettu. Yhteisöveroprosentti on ollut Suomessa 26 prosenttia vuosina Vuonna 2012 yhteisöveroprosenttia laskettiin 1,5 prosenttiyksiköllä 24,5 prosenttiin ja vuoden 2014 alusta sitä laskettiin edelleen 4,5 prosenttiyksiköllä 20 prosenttiin. Tämä merkitsee, että jokaisesta yrityksen voitoksi kirjatusta sadasta eurosta jää siis 80 euroa aiemman 75,5 euron sijaan investointeja, työllistämistä ja kasvua varten. Suomen yhteisöveroprosentti alitti vuoden 2014 muutoksen johdosta ensimmäistä kertaa Euroopan Unionin jäsenmaiden keskiarvon, mikä on 22,39 prosenttia vuonna (Veronmaksajain keskusliitto 2013.) Pääomatulojen verottamisessa on tapahtunut yhtälailla muutoksia lähivuosien aikana. Vuosina pääomatuloja verotettiin tasaisesti 28 prosentin mukaan. Sittemmin verotus on kiristynyt. Vuoden 2012 alusta pääomatulojen verotukseen otettiin mukaan myös lievä progressio niin, että yli euron pääomatuloja verotetaan 32 prosentin mukaan ja kaikki siihen asti verotetaan 30 prosentin mukaan. Vuoden 2014 alusta rajaa alennettiin vielä euroon. Vuoden 2015 alusta pääomatulojen veroprosentti on euroon asti 30 prosenttia ja sen yli menevältä osalta 33 prosenttia. (Veronmaksajain keskusliitto 2013.) Myös osinkojen verotusta on uudistettu vuoden 2014 alusta. Listaamattomista yhtiöstä saadun osingon verokohtelu määräytyy yhtiön osakkeille lasketun matemaattisen arvon perusteella. Osakkeen matemaattinen arvo taas saadaan jakamalla yhtiön nettovarallisuus ulkona olevien osakkeiden määrällä. Osinkojen verotusmenettely ei ole yksinkertaisimmasta päästä, mutta periaate on seuraavanlainen. Yksityishenkilön listaamattomasta yhtiöstä saadusta osingosta 25 prosenttia on veronalaista pääomatuloa siihen määrään saakka, joka vastaa osakkeen matemaattiselle arvolle laskettua kahdeksan prosentin tuottoa, kuitenkin enintään euroon asti. 75 prosenttia on näin ollen verovapaata tuloa. Jos osingonsaajan verovuonna saamien osinkojen yhteismäärä ylittää tämän euron rajan, ylimenevältä osalta osinko on 85 prosenttisesti veronalaista pääomatuloa ja 15 prosenttisesti verovapaata tuloa. Sen sijaan jos osinko on yli kahdeksan prosenttia osakkeen matemaattisesta arvosta, ylimenevästä osasta 75 prosenttia on
22 21 veronalaista ansiotuloa ja 25 prosenttia verovapaata. (Veronmaksajain keskusliitto 2013.) Kun otetaan vielä huomioon, että vuoden 2012 alusta perintöverolakiin lisättiin uusi 16 prosentin porras (nykyään 17) ensimmäiseen veroluokkaan yli euron arvoisille perinnöille, ja vuoden 2013 lisättiin yli miljoonan arvoisille perinnöille 19 prosentin porras (nykyään 20), voidaan sanoa, että sukupolvenvaihdoksen verotus on kiristynyt. Vuoden 2015 alusta jokaiseen rajaveroasteikkoon tehtiin yhden prosenttiyksikön korotus. Esimerkiksi yli miljoonan euron perinnöstä veroa maksetaan 20 prosentin mukaan ensimmäisessä veroluokassa. Sukupolvenvaihdoshuojennuksen euromääräinen merkitys kasvaa verotuksen kiristyessä niin luovutusvoittoverotuksessa kuin perintö- ja lahjaverotuksessakin. (Immonen ym. 2013: 370.) Perheyritysten liitto Ry on ottanut kantaa antamallaan lausunnolla hallituksen esitykseen Eduskunnalle laiksi perintö- ja lahjaveron 14 ja 19a :n muuttamisesta (HE77/2011). Perheyritysten liitto perustelee näkemystään ennen kaikkea yrityksen jatkuvuuden turvaamisella ja sillä, että toteutettavien veromuutosten ei tulisi heikentää sukupolvenvaihdosten toteutumisia. Perheyritysten liitto on jo aiemmin antamillaan lausunnoilla tuonut esiin monia heidän mielestään muutosta vaativia asioita. Perheyritysten liitto vastustaa esimerkiksi pääomatuloveron osittaista progressiota ja ovat samalla linjalla Kauppakamarin kanssa siitä, että julkisen talouden säästöohjelmia tulisi nopeuttaa ja veronkorotuksia lykätä. (Perheyritysten liitto 2011.) Merkittävät muutokset vaikuttavat jo suunnitteilla oleviin sukupolvenvaihdoksiin, mikä luo ongelmallisia tilanteita siinä mielessä jos suunnitelmissa ei ole otettu huomioon veroprosenttien muutoksia Sukupolvenvaihdokseen valmistautuminen Valmistautuminen sukupolvenvaihdokseen on pitkä prosessi sen vaatimien sosiaalisten muutosten, taloudellisten järjestelyiden, liiketoiminnan siirron ja veroseuraamusten johdosta. Huolellinen valmistautuminen vie usein kolmesta viiteen vuotta, mutta erilaisten yritysjärjestelyiden myötä suunnitteluun voi kulua aikaa jopa kymmenen vuotta. Sukupolvenvaihdos voidaan toteuttaa usealla eri tavalla osakeyhtiössä. Luopuvan yrittäjän tulisikin hyvissä ajoin selvittää, mitä vaihtoehtoja on käytettävissä kun halutaan siirtää
23 22 yritys sukupolvelta toiselle. Tällöin yrittäjä tiedostaa keinot, joilla yritys voidaan siirtää jatkajalle mahdollisimman vähin kustannuksin ja verot minimoiden. Yleensä sukupolvenvaihdos toteutetaan osakeyhtiömuotoisessa yrityksessä joko myymällä tai lahjoittamalla yritys tai osa siitä. Myös näiden yhdistelmää käytetään usein ja yksi sukupolvenvaihdoshuojennuksista perustuukin nimenomaan alihintaiseen kauppaan, jolloin osa luovutuksesta on kauppaa ja osa annetaan lahjana. Osakeyhtiön myymiseen ja lahjoittamiseen liittyy eri vaihtoehtoja, mutta palaan niihin tarkemmin neljännessä luvussa. Oli toteutusvaihtoehto mikä tahansa, huolellinen suunnittelu on hyvin tärkeää. Sukupolvenvaihdokselle ei ole olemassa yhtä ainutta toteuttamistapaa, sillä jokainen yritys on erilainen. Sukupolvenvaihdos koskettaa useita eri tahoja, joista pääosissa ovat yrityksestä luopuja, yritystoiminnan jatkaja sekä kohteena oleva yritys. Tutkielmassani pyrin lähestymään sukupolvenvaihdokseen liittyviä ongelmia ensisijaisesti näiden kolmen tahon näkökulmasta, mutta prosessi koskee muitakin tahoja. Yrityksen työntekijät joutuvat myös kohtaamaan muutoksen, mikä voi tilanteesta riippuen vaikuttaa hyvinkin merkittävästi arkipäiväiseen toimintaan yrityksessä. Yrityksen työntekijöiden asemaa tulee ajatella vähintäänkin yhtä paljon kuin yksittäisten omistajien asemaa. Jos sukupolvenvaihdos halutaan toteuttaa järkevästi, työntekijät on otettava mukaan jo sukupolvenvaihdosta suunniteltaessa. Sukupolvenvaihdoksen aikana joudutaan lähes poikkeuksetta turvautumaan myös eri alan ammattilaisten apuun nk. kovien tekijöiden yhteydessä, joita ovat rahoituksen järjestäminen, oikeudellisten tekijöiden tunnistaminen ja soveltaminen käytännössä sekä verotukselliset asiat. (Immonen ym. 2013: 1-3.) Sukupolvenvaihdos lähtee liikkeelle päätöksestä siirtää omistajuus. Usein päätökseen vaikuttaa yrittäjän ikääntyminen ja halu siirtää liiketoiminta nuoremmalle sukupolvelle. Prosessiin liittyy laajalti keskustelua useiden eri tahojen kanssa, motivoitumista yrityksestä luopumiseen ja luottamusta kanssatoimijoihin. Keskustelu, luopuminen ja luottamus ovat Stenholmin mukaan ne pehmeät tekijät. Luopujalla tarkoitan omistajayrittäjää, joka luopuu yrityksensä omistuksesta ja johdosta. Hänen roolinsa sukupolvenvaihdoksen onnistumisen kannalta on ehkä merkittävin, sillä hän on usein myös yrityksen perustaja tai perinyt yrityksen omilta vanhemmiltaan, mikä taas osoittaa, että henkilöllä on tieto ja taito hoitaa yrityksen kannalta tärkeät asiat. Näin ollen luopujan suhtautuminen yritykseen voi olla hyvin tunnepitoinen. Luopuminen yrityksestä voi osoittautua hankalaksi prosessiksi jos yritystoiminta on ollut osa luopujan arkipäivää jo monia vuosia. Luopuminen ei välttämättä tarkoita sitä, että luopujan tarvitsisi lopettaa työskentely yrityksessä kokonaan. On jopa toivottavaa, että luopuja jäisi työskentelemään yritykseen sukupolvenvaihdoksen jälkeenkin. Luopujan jäämisessä yritykseen voidaan nähdä mo-
24 23 nia positiivisia puolia. Yrityksen työntekijöiden kannalta vaiheittainen johdon vaihtuminen voi olla mielekkäämpi vaihtoehto. Suhteiden ylläpidon kannalta voi olla parempi, että vanha omistaja auttaa rakentamaan luottamuksen uuden johdon ja tärkeimpien yhteistyökumppaneiden välillä. Lisäksi kaikkiin ongelmatapauksiin ei välttämättä pysty tai ole tarve varautua etukäteen. Vanhemman sukupolven apu voi kuitenkin olla tarpeen tiukan paikan tullen. (Immonen ym. 2013: 1-3.) Sukupolvenvaihdoksissa sopivan jatkajan löytäminen voi koitua ongelmaksi. Jatkaja voi olla joko perheenjäsen tai ulkopuolinen. Tavallisin tilanne on, että yrittäjän rintaperillinen lähtee jatkamaan yritystoimintaa. Jos jatkajaa ei löydy suvusta tai lähipiiristä, myös yrityksen avainhenkilöstö on varteenotettava vaihtoehto. Esimerkiksi yrityksen toimiva johto voi jakaa omistuksen ja tällöin sukupolvenvaihdoksessa ei tarvitse huolehtia johdon kouluttamisesta ja siitä, että vetovastuu koituisi liian suureksi taakaksi. Sukupolvenvaihdosprosessissa voidaan tällöin keskittyä muihin tärkeisiin asioihin. Oikean jatkajan löytäminen ja tämän koulutus ja valmentaminen tehtävään vaatii aina pitkän ajanjakson, koska kysymys on usein täysin uudesta tehtävästä. Pienissä perheyrityksissä on hyvin tavanomaista, että omistajan suoraan alenevassa polvessa oleva perillinen on työskennellyt yrityksessä jo ennestään ja valmennusta on kertynyt vuosien varrella. Jatkajalle siirtyy sukupolvenvaihdoksessa yrityksen omistus ja päätäntävalta. Sukupolvenvaihdosta toteutettaessa on valittava avainhenkilöitä ja myös heidät on valmennettava toimimaan suunnitelman mukaisesti. Tekniseen toteuttamiseen liittyy paljon laillisia, verotuksellisia ja rahoituksellisia asioita. Kaikki tehtävät on sidottava tarkasti suunniteltuun aikatauluun. Keskustelu ja henkinen valmistautuminen vaihdokseen luopujan ja jatkajan välillä on ensiarvoisen tärkeää. Osapuolten toiveet, odotukset ja ratkaisemattomat ongelmat tulisi ottaa esille hyvissä ajoin suunnitteluvaiheessa. Luopujan ja jatkajan väliseksi haasteeksi voi koitua yhteisen sävelen ja vision luominen yrityksen tulevaisuutta ajatellen. Yrityksen tulevaisuuden vision selvittäminen voidaan parhaiten toteuttaa liiketoimintasuunnitelman muodossa. Liiketoimintasuunnitelma toimii oivallisena työvälineenä muun muassa keskustelun ohjaajana luopujan ja jatkajan välillä sekä kolmannen osapuolen kanssa, joka voi olla esimerkiksi pankki tai toinen yritys. (Stenholm 2003: 48.) Sukupolvenvaihdosta suunniteltaessa on valittava tapa, miten yhtiöstä luovutaan. Veroseuraamusten laatu ja määrä auttavat asianosaisia usein luovutustavan valinnassa, mutta yritystoiminnan siirtoon liittyy useita muitakin haasteita ja ongelmakohtia. (Lakari 2009a: 43.) Verotuksellisten asioiden ohella joudutaan pohtimaan mahdollisia ratkaisuja
25 24 myös niin sanotusti pehmeämpiin asioihin. Sukupolvenvaihdos ei koske ainoastaan yritystoiminnasta luopuvaa ja sitä jatkavaa tahoa. Suunnitteluun ja toteuttamiseen tarvitaan usein myös yrityksen ja perheen ulkopuolisia henkilöitä. Kaikkien osapuolien henkinen valmistautuminen on olennainen osa onnistuneelle sukupolvenvaihdokselle. Vaihdoksessa on huomioitava myös yrityksen työntekijöiden asema, rahoituksen järjestäminen, ja miten velat, vastuut ja sopimukset siirretään. Sukuriitojen välttämiseksi myös perintöoikeudellinen näkökulma on syytä ottaa huomioon. Yrityksen työntekijöiden kannalta on todettava, että työsopimuslain mukaan työnantaja ei saa siirtää työsopimuksesta johtuvia oikeuksiaan ja velvollisuuksiaan kolmannelle ilman työntekijän suostumusta. Liikkeenluovutustilanteissa tehdään kuitenkin poikkeus, ja työsuhteesta johtuvat oikeudet ja velvollisuudet siirtyvät automaattisesti yrityksen uudelle omistajalle. Työsopimuslain kannalta merkitystä ei ole sillä onko kyseessä substanssikauppa vai osakekauppa. Työntekijän oikeuksiin kuuluu kuitenkin oikeus irtisanoa itsensä liikkeen luovutuksen perusteella. (Immonen 2011: 319.) Perheyritysten liiton (PL) ja Elinkeinoelämän keskusliiton (EK) vuonna 2011 yhdessä tekemän kyselytutkimuksen pohjalta 71 prosenttia 328:sta vastaajasta piti verotuksellisia asioita hankalimpina sukupolvenvaihdoksissa. (PL ja EK: 2011.) Jatkajan näkökulmasta rahoitus voi koitua yhtälailla ongelmalliseksi. Tämän hetkinen maailmantalouden tilanne finanssikriisin myötä vaikeuttaa entisestään rahoituksen järjestämistä, sillä pankit tiukentavat luotonantoaan. Vuoden 2012 alusta osinkoverotus on kiristynyt, ja perintö- ja lahjaveroon on tuotu uusi 16 prosentin porras yli euron perinnöille ja lahjoille. Kaikki nämä vaikuttavat sukupolvenvaihdoksen rahoituksen saatavuuteen. Yleisin tapa rahoittaa sukupolvenvaihdos on pankkilaina ja ongelmaksi voi tänä päivänä muodostua vakuuksien saaminen. (Stenholm 2003: 39.) Rahoituksen ongelmana on usein se, että verot tulevat maksettavaksi heti vaikka perintönä taikka lahjana saatua omaisuutta ei realisoitaisikaan. Ruotsissa verotus on siirretty perintö- ja lahjoitustilanteesta omaisuuden myyntihetkeen. Tällöin verovelvollinen maksaa veroja kun hänellä on siihen varaa eikä silloin kun omaisuus on vielä epälikvidissä muodossa. Tilanne on usein myös sellainen, että omaisuutta ei missään vaiheessa realisoida, vaan esimerkiksi suvun kesämökki pidetään hallussa useamman sukupolven yli. Ongelmallisia tilanteita voi syntyä esimerkiksi jos sukupolvenvaihdoksen yhteydessä saadaan perintönä tai lahjana pörssiosakkeita. Osakkeen käypä arvo saattaa vaihdella hyvinkin paljon kriittisinä aikoina ja jos ne on pakko myydä alhaisella hinnalla verojen maksun takia, tappiot voivat olla suuria. Myyminen ei olisi rationaalista toimintaa, mutta se saattaa olla välttämätöntä verojen maksun takia. Rahoitus koskee kaikkia osapuolia - yritystä, siitä luopujaa
26 25 kuin jatkajaakin. Rahoitustarve yrityskaupoissa on yleisesti 60 prosenttia suurempi kuin uuden yrityksen perustamisessa. Tosin onnistuneessa sukupolvenvaihdoksessa myös säilytetään keskimäärin 5-6 työpaikkaa. (PL ja EK: 2011.)
27 26 3. YRITYSJÄRJESTELYT SUKUPOLVENVAIHDOKSEN ESITOIME- NA Sukupolvenvaihdosta edeltävänä toimenpiteenä yritystä voidaan muokata parempaan luovutuskuntoon lukuisin eri keinoin tilanteesta riippuen. Erilaisten yritysjärjestelyiden avulla voidaan auttaa esimerkiksi yritystoiminnan jatkajan rahoitustilannetta. Yritysjärjestelyistä esimerkiksi sulautuminen tai osakevaihto ovat keinoja, joissa vastikkeena käytetään rahan sijasta pääosin osakkeita. Yritysjärjestelyt voivat toimia myös yrityskaupan jälkihoitoon tehokkaana apuna. Yritysjärjestelyillä tulisi olla liiketoiminnallinen yhteys, joten ainoastaan veroetujen tavoittelu ilman mitään liiketoimintaan liittyvää strategista merkitystä voi pahimmillaan johtaa veronkiertämissäännösten soveltamiseen. Tutkielmassani käsittelen yhtiömuodoista ainoastaan osakeyhtiöitä. Yritysjärjestelyissä osakeyhtiömuoto luo kaikkein laajimmat mahdollisuudet eri keinojen käyttämiseen. Yritysjärjestelyillä muokataan siis omistuksen rakennetta tai toimintaa, ja usein erilaisia järjestelyitä tehdään sarjatoimina, joten yritysjärjestelyt toimivat ikään kuin välineinä esimerkiksi sukupolvenvaihdoksen toteuttamiselle. Erilaisia yhdistelmätoimenpiteitä, joilla muokataan yrityksen omistuspohjaa, kutsutaan verotuksessa usein sarjatoimiksi. Sarjatoimi tarkoittaa nimensä mukaisesti sitä, että tiettyyn tavoitteeseen, eli tässä yhteydessä sukupolvenvaihdoksen toteutumiseen, päästään useamman vaiheen kautta esimerkiksi niin, että ensimmäinen toimenpide on jakautuminen ja sitä seuraa yhtiön myynti. Vaiheittainen sukupolvenvaihdos voi olla järkevää sekä taloudellisesti että käytännön sujuvuuden takia, mutta myös verotuksellisesti lopputulos voi olla huomattavasti parempi. Esimerkiksi tappioiden vähennysoikeus on sellainen merkittävä asia, josta yritys ei halua luopua omistusmuutosten yhteydessä, mutta siihenkin voidaan löytää ratkaisu elinkeinoverolain tuntemien yritysjärjestelyiden avulla. (Immonen ym. 2013: ) Käsittelen tässä luvussa elinkeinoverolain tuntemia yritysjärjestelyitä, joita ovat sulautuminen, jakautuminen, liiketoimintasiirto ja osakevaihto. Edellä mainittuja yritysjärjestelyjä säännellään EVL 52a-g :ssä ja EVL 52h :ssä on niihin liittyen erityinen veronkiertosäännös. (Myrsky & Linnakangas 2010: 357.)
28 Sulautuminen Sulautuminen on yksi vaihtoehto yrityskaupalle jos osakeyhtiö halutaan siirtää toiselle osakeyhtiölle. Sukupolvenvaihdos voidaan toteuttaa myös tällä tavalla fuusion kautta. Sulautuminen eli fuusio tarkoittaa sitä, että sulautuva yhtiö lakkaa olemasta ja sen varat ja velat siirtyvät yleisseuraantona vastaanottavalle yhtiölle. Pääpirteissään yleisseuraantona siirtyminen tarkoittaa sitä, että varoja ja velkoja ei tarvitse yksilöidä tai erotella yhtälailla kuin pitäisi tehdä, jos yhtiö purkautuisi selvitystilan kautta. Vaikka sulautuva yhtiö lakkaakin olemasta, osakeyhtiölain luvun 20 selvitysmenettelyä ei siis tarvita. Käytännössä vastaanottava yhtiö jatkaa sulautuvan yhtiön toimintaa normaalisti, koska varat ja velat siirtyvät kirjanpitoarvoistaan vastaanottavalle yhtiölle. Sulautumisessa ei tarvita rahaa välttämättä ollenkaan, koska sulautuvan yhtiön osakkeenomistajat saavat vastikkeena vastaanottavan yhtiön osakkeita. Osakkeiden sijasta sulautumisvastikkeena voidaan antaa myös rahaa, mutta korkeintaan 10 prosenttia vastikkeen määrästä. Osakeyhtiön omistus siirtyy siis toiselle osakeyhtiölle, joka voi olla vasta perustettu tai jo olemassa oleva yhtiö. (Kess 2011: ) Käytännön hyöty sukupolvenvaihdosta ajatellen tulee esille siinä, että sulautumisen avulla yhtiön omistusrakennetta saadaan muutettua niin, että jatkajan omistus kasvaa ja luovuttajan omistus vähenee. Jatkajan omistusosuuden kasvattaminen tapahtuu sulautumisvastiketta säätämällä. Sulautumisvastikkeen ollessa pienempi kuin sulautuvan yhtiön osakkeiden käypä arvo, sulautuvan yhtiön osakkeenomistajia loukataan. Perhepiirissä omistetussa yrityksessä voidaan kuitenkin sopia tällaisesta järjestelystä niin, että se ei loukkaa ketään ja on päinvastoin tarkoituksenmukaista. Sukupolvenvaihdoksen kannalta on olennaisempaa, minkälaiseksi verotus muodostuu. Tyypillistä on, että tällainen lähipiirin kesken tehty sulautuminen tulee verotettavaksi lahjana jos on ilmeistä, että vastikkeen määrä on liian pieni. Selvennän asiaa esimerkin avulla. (Immonen ym. 2013: 355; Kess 2011: ) Esimerkki Vanhemmat A ja B omistavat puoliksi X Oy:n, joka on tarkoitus siirtää sukupolvenvaihdoksen yhteydessä heidän pojalleen C:lle. Poika omistaa entuudestaan Y Oy:n. Sukupolvenvaihdosta silmällä pitäen X Oy sulautetaan Y Oy:öön. Sulautumisvastiketta ei kuitenkaan haluta antaa X Oy:n osakkeiden käyvän arvon suhteessa, joten osakkeista maksetaan alihintaa. Lopputilanne on se, että pojan C varallisuus kasvaa ja vanhempi-
29 28 en A ja B varallisuus vähenee, koska he omistavat sulautumisen jälkeen Y Oy:stä suhteellisesti vähemmän kuin omistivat X Oy:stä. Yllä olevan esimerkin mukaisessa tilanteessa isälle ja äidille ei makseta täyttä vastiketta ja siitä seuraa, että pojan omistaman yhtiön varallisuus kasvaa. Poikaa voitaisiin siis verottaa hänen saamastaan lahjasta, koska hänen yhtiönsä arvonnousu kasvattaa myös hänen omistamiensa osakkeiden arvoa. Vaikka yleisesti sulautumisvastikkeena käytetään sulautuvan yhtiön osakkeen käypää arvoa, ei se aina ole välttämätöntä. Käyvästä hinnasta voidaan myös poiketa tietyissä olosuhteissa. Käytännössä tässä viitataan siihen, että OYL:ssa on oikeussuojamekanismi, jonka mukaan sulautuvan yhtiön osakkeenomistajan ollessa tyytymätön sulautumisvastikkeeseen, voi hän vaatia rahalunastusta, joka määrätään osakkeiden käyvän hinnan mukaan. (Immonen ym. 2013: 359.) Osakeyhtiölain mukaan sulautumistyyppejä on kolme erilaista; absorptiosulautuminen, kolmikantasulautuminen ja kombinaatiosulautuminen. Absorptiosulautumista pidetään tavallisimpana sulautumisena, ja siinä yhtiöön sulautetaan toinen tai useampi osakeyhtiö. Absorptiosulautumisessa voi olla ainoastaan yksi vastaanottava yhtiö, mutta sulautuvia yhtiöitä voi olla enemmänkin. Normaalissa absorptiosulautumisessa vastaanottava yhtiö ei omista sulautuvan yhtiön kaikkia osakkeita. Absorptiosulautumisella on toinenkin muoto, josta käytetään nimitystä tytäryhtiösulautuminen, ja siinä vastaanottava yhtiö omistaa kokonaan sulautuvan yhtiön. Nimensä mukaisesti tällöin on kyseessä konsernirakenne, jossa esimerkiksi tytäryhtiö sulautuu emoyhtiöönsä. Toinen sulautumisen päävaihtoehdoista on kombinaatiosulautuminen ja se eroaa muista sulautumistyypeistä siinä, että vähintään kaksi tai useampi yhtiö sulautuu tätä varten perustettuun yhtiöön. Vastaanottavan yhtiön tulee olla nimenomaisesti sulautumistarkoituksessa perustettu yhtiö, joten se ei voi olla esimerkiksi niin sanottu pöytälaatikkoyhtiö, joka on ollut voimassa oleva ilman aikaisempaa varsinaista liiketoimintaa. Vähemmän käytetty sulautumisen muoto on kolmikantasulautuminen, koska siitä ei ole säännöksiä elinkeinoverolaissa. Kolmikantasulautumisessa sulautumisvastikkeen maksaa joku kolmas taho vastaanottavan yhtiön puolesta. Muuten kolmikantasulautuminen on muodoltaan samanlainen kuin absorptiosulautuminenkin. (Immonen 2011: ) Sulautumisen yhtiöoikeudelliset säännökset ovat OYL 16 luvussa ja sääntely perustuu EU:n sulautumisdirektiiviin. Sulautumista koskevat tuloverovaikutukset sen sijaan määräytyvät EVL 52a ja 52b :ssä. Vaikka osakeyhtiölain mukaan sulautuva yhtiö purkautuu, ei sen katsota verotuksessa purkautuvan. Sulautumisessa noudatetaan jatkuvuuden periaatetta niin kuin kaikissa elinkeinoverolain tarkoittamissa yritysjärjestelyissä. Käy-
30 29 tännössä jatkuvuudella tarkoitetaan sitä, että sulautuvan yhtiön verotuksessa vähentämättä olevat hankintamenot saadaan vähentää vastaanottavan yhtiön verotuksessa samalla tavalla kuin ne olisi vähennetty sulautuvan yhtiön verotuksessa. Vastaanottava yhtiö ikään kuin perii sulautuvan yhtiön aseman. Sulautuminen on vastaanottavalle yhtiölle verovapaa saanto sekä arvonlisäverotuksen että varainsiirtoveron osalta. Myöskään sulautumisen yhteydessä mahdollisesti syntynyt fuusiovoitto ei ole veronalaista tuloa vastaanottavalle yhtiölle Jakautuminen Jakautuminen on yksi vaihtoehdoista kun halutaan järjestellä yrityksen omistusrakennetta ennen sukupolvenvaihdosta. Kohteena olevaan yritykseen on voinut kertyä huomattava varallisuus sen elinkaaren aikana. Runsaan varallisuuden haittapuolena sukupolvenvaihdosta ajatellen voidaan nähdä se, että yrityksen arvo on turhan korkea ja näin ollen myös yrityksen osakkeista joudutaan maksamaan korkea kauppahinta. Tämä puolestaan vaikuttaa suoraan jatkajan rahoitusmahdollisuuksiin, ja niihin liittyvät kustannukset olisi tarkoituksenmukaista pitää mahdollisimman matalana. Jatkajan rahoitustaakkaa voidaan helpottaa keventämällä yrityksen tasetta ennen sukupolvenvaihdosta. Yrityksen muokkaaminen otollisempaan muotoon voi olla merkittävää sukupolvenvaihdoksen onnistumisen kannalta. (Immonen ym. 2009: 270; Immonen 2008: 383.) Jakautuminen on sekä yhtiöoikeudellinen, että vero-oikeudellinen käsite. Osakeyhtiölain 17 luvussa on säännelty jakautumista, ja se voidaan tehdä kokonais- tai osittaisjakautumisena. Jakautumisen verokohtelusta on säännös EVL 52 c :ssä, ja sillä tarkoitetaan osakeyhtiölain mukaista kokonais- tai osittaisjakautumista. Vaikka näillä kahdella lailla on selkeä yhteys toisiinsa, eivät ne ole aivan yhdenmukaisia. Kaikkia osakeyhtiölain jakautumisia ei hyväksytä verotuksessa. Yrityksen luovuttaminen jakautumisen avulla uudelle omistajalle ei onnistu suoraan, mutta järjestelyn avulla yritys voidaan pilkkoa sopivampiin osiin, mikä taas helpottaa yrityksen siirtämistä jatkajalle. Hyöty jakautumisessa ei välttämättä perustu välittömään huojennukseen tai veroetuun, mutta sen avulla veronmaksun ajankohtaa saadaan siirrettyä tulevaisuuteen. Käytännössä jakautuvan yrityksen osakkeenomistaja saa vastikkeeksi vastaanottavan yhtiön osakkeita. Suurin etu sukupolvenvaihdosta ajatellen on siinä, että osakkeiden luovutuksesta ei aiheudu veroseuraamuksia välittömästi. Verotus siirtyy ajankohtaan, jolloin vastikkeena saadut osakkeet luovutetaan. Osakkeiden omistusaika lasketaan jakautuvan yhtiön
31 30 osakkeiden hankinta-ajan mukaan eli jakautuminen ei katkaise omistusaikoja. Sen johdosta voi olla mahdollista luovuttaa osakkeet jopa kokonaan verottomasti varsin nopeasti jakautumisen jälkeen. Tämä etu saavutetaan kuitenkin vain, mikäli tuloverolain sisältämä huojennussäännös (TVL 48.1 :n kolmas kohta) on samaan aikaan voimassa. Huojennuksen tarkemmista vaatimuksista kerron neljännessä kappaleessa. (Immonen ym. 2009: 270; Immonen 2008: 383 ja 419.) Jakautuminen voidaan toteuttaa kokonaisjakautumisena tai osittaisjakautumisena. Kokonaisjakautumisessa jakautuva yhtiö purkaantuu kun taas osittaisjakautumisessa jakautuva yhtiö ei purkaudu vaan jatkaa toimintaansa. Molempiin vaihtoehtoihin liittyy omat verotukselliset erityispiirteensä. Kokonaisjakautumisessa vastaanottava yhtiö voi olla jakautumista varten perustettu yhtiö tai se voi olla jo toiminnassa oleva yritys. Samalla kerralla voidaan myös jakautua moneen yritykseen. Myös osittaisjakautumisessa voidaan jakautua moneen eri yritykseen ja yritys voi olla jakautumisen yhteydessä perustettu yhtiö tai jo ennestään toiminnassa oleva. Erona on kuitenkin se, että jakautuva yhtiö jatkaa jossain määrin toimintaansa eikä siis purkaudu. Osittaisjakautuminen voi olla varteenotettava vaihtoehto esimerkiksi silloin kun ei haluta menettää yrityksen tunnusta (y-tunnus) tai jos yrityksen toiminta on luvanvaraista, ja lupa pitäisi hakea jakautumisen takia uudelleen. Jakautumalla osittaisesti voidaan säästää aikaa ja vaivaa tällaisissa tilanteissa. (Immonen ym. 2013: ) Kokonaisjakautumisessa yhtiö purkautuu ja sen varat ja velat siirretään kahdelle tai useammalle vastaanottavalle yhtiölle. Jakautumista varten on laadittava jakautumissuunnitelma, jonka laatimisesta vastaa yhtiön hallitus. Suunnitelmalle on sen jälkeen haettava lausunto tilintarkastajalta, minkä jälkeen yhtiö ilmoitetaan rekisteröitäväksi kaupparekisteriin. Mikäli jakautuminen tapahtuu niin, että jakaudutaan jo ennestään voimassa olevaan yritykseen, suunnitelman laatiminen tehdään jakautuvan yhtiön ja voimassa olevan yhtiön hallituksen yhteistyönä. Jakautumissuunnitelma hyväksytään kunkin osallisena olevan yhtiön yhtiökokouksessa. Jakautuminen edellyttää myös, että rekisteriviranomaiselta haetaan kuulutusta neljän kuukauden kuluessa siitä kun jakautumissuunnitelma on hyväksytty yhtiökokouksessa. Kuulutuksella yhtiön velkojille varataan mahdollisuus vastustaa jakautumista ennalta määrättyyn päivään mennessä. Jos jakautumista ei vastusteta, jakautumisen täytäntöönpano ilmoitetaan rekisteröitäväksi kuuden kuukauden kuluessa jakautumista koskevasta päätöksestä. Jakautumissuunnitelmasta selviää, missä suhteessa yhtiön osakkeet jakautuvat kahdelle tai useammalle yritykselle. Osittaisessa jakautumisessa prosessi etenee soveltuvin osin samalla tavalla kuin kokonaisjakautumisessa. Jakautumissuunnitelmassa on tällöin tehty suunnitelma siitä, millä